अब स्कूली बच्चे जमीन पर बैठकर नहीं करेंगे पढ़ाई
वर्षोंसे विद्यालय में जमीन पर बैठ कर पढ़ने वाले छात्र-छात्राओं को बैठने के लिए बेंच-डेस्क मिलेगा। जल्द ही इन छात्रों को जमीन पर बैठकर पढ़ाई करने की समस्या से निजात मिलेगी। अब जिले के तीन प्रखंड टुंडी, पूर्वी टुंडी और तोपचांची के प्राथमिक और मध्य विद्यालयों में बैंच डेस्क लगाया जाएगा। जिला प्रशासन पायटल प्रोजेक्ट के तहत बेंच-डेस्क लगाने का काम तीन प्रखंडों में शुरू कर रहा है। जिला प्रशासन के अधिकारियों के मुताबिक तीन महीने में तीन प्रखंडों के सभी विद्यालयों में बेंच-डेस्क लगा दिया जाएगा।
जिला प्रशासन ने टुंडी, पूर्वी टुंडी और तोपचांची प्रखंड के सभी 491 स्कूलों में बेंच-डेस्क लगाने की जिम्मेवारी बीसीसीएल को दी है। बीसीसीएल ने जिला प्रशासन के प्रस्ताव पर सहमति जता दी है। बीसीसीएल अगले साल जनवरी से स्कूलों में बेंच-डेस्क लगाने का काम शुरू कर देगी। बीसीसीएल सीएसआर मद से स्कूलों में बेंच-डेस्क लगाएगा।
जिला प्रशासन के मुताबिक पूर्वी टुंडी में 101 प्राथमिक और मध्य विद्यालय हैं, जिनमें 9000 छात्र-छात्राएं हैं। टुंडी प्रखंड में 206 प्राथमिक और मध्य विद्यालय हैं, जिनमें 25000 स्कूली बच्चे हैं। जबकि तोपचांची में 184 प्राथमिक और मध्य विद्यालय हैं, जिनमें 18000 छात्र-छात्राएं हैं। इन 52,000 छात्र-छात्राओं के लिए 10,400 बेंच-डेस्क लगाया जाएगा।
hin_Deva hin_Deva hin_Deva awa_Deva